以景结情的诗句,下一句描写行者多商贾,注释形容居者悉黎氓的诗句鉴赏,是理解唐诗词诗句的这亮点,尤如体会白居易当年创作“行者多商贾,居者悉黎氓”诗句的心情。为了熟记行者多商贾,居者悉黎氓的诗句出处《答桐花》,故标注诗句如下:
白居易[唐]
山木多蓊郁,兹桐独亭亭。
叶重碧云片,花簇紫霞英。
是时三月天,春暖山雨晴。
夜色向月浅,暗香随风轻。
行者多商贾,居者悉黎氓。
无人解赏爱,有客独屏营。
手攀花枝立,足蹋花影行。
生怜不得所,死欲扬其声。
截为天子琴,刻作古人形。
云待我成器,荐之于穆清。
诚是君子心,恐非草木情。
胡为爱其华,而反伤其生?
老龟被刳肠,不如无神灵。
雄鸡自断尾,不愿为牺牲。
况此好颜色,花紫叶青青。
宜遂天地性,忍加刀斧刑?
我思五丁力,拔入九重城。
当君正殿栽,花叶生光晶。
上对月中桂,下覆阶前(艹冥)。
泛拂香炉烟,隐映斧藻屏。
为君布绿阴,当暑荫轩楹。
沉沉绿满地,桃李不敢争。
为君发清韵,风来如叩琼。
泠泠声满耳,郑卫不足听。
受君封植力,不独吐芬馨。
助君行春令,开花应清明。
受君雨露恩,不独含芳荣。
戒君无戏言,剪叶封弟兄。
受君岁月功,不独资生成。
为君长高枝,凤凰上头鸣。
一鸣君万岁,寿如山不倾。
再鸣万人泰,泰阶为之平。
如何有此用,幽滞在岩(炯左换土)?
岁月不尔驻,孤芳坐凋零。
请向桐枝上,为余题姓名。
待余有势力,移尔献丹庭。
如果你想加深完整诗句记忆,请继续阅读更多诗词内容。